pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“สคร. เร่งรัฐวิสาหกิจลงทุนต่อเนื่องเพื่อขับเคลื่อนเศรษฐกิจปี 61 จากการลงทุนรัฐวิสาหกิจ 45 แห่ง ในครึ่งปีแรกขยายตัวสูงถึง 76%”
วันพุธที่ 25 กรกฎาคม 2561
“สคร. เร่งรัฐวิสาหกิจลงทุนต่อเนื่องเพื่อขับเคลื่อนเศรษฐกิจปี 61 จากการลงทุนรัฐวิสาหกิจ 45 แห่ง ในครึ่งปีแรกขยายตัวสูงถึง 76%”
สคร. จัดประชุมเร่งรัดการเบิกจ่ายงบลงทุนของรัฐวิสาหกิจ โดยมีรองนายกรัฐมนตรี (นายสมคิด จาตุศรีพิทักษ์) เป็นประธาน และได้เชิญผู้บริหารรัฐวิสาหกิจ 18 แห่งที่มีวงเงินลงทุนสูง เพื่อรับนโยบายในการเร่งรัดการเบิกจ่ายงบลงทุนให้เป็นไปตามเป้าหมายที่กําหนดไว้
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในวันนี้ได้จัดประชุมเร่งรัดการเบิกจ่ายงบลงทุนของรัฐวิสาหกิจ โดยมีรองนายกรัฐมนตรี (นายสมคิด จาตุศรีพิทักษ์) เป็นประธาน และได้เชิญผู้บริหารรัฐวิสาหกิจ 18 แห่งที่มีวงเงินลงทุนสูง เพื่อรับนโยบายในการเร่งรัดการเบิกจ่ายงบลงทุนให้เป็นไปตามเป้าหมายที่กําหนดไว้ ซึ่งจะช่วยขับเคลื่อนเศรษฐกิจปี 2561 ขยายตัวได้อย่างต่อเนื่อง โดยในไตรมาส 1 ของปี 2561 เศรษฐกิจไทยขยายตัวสูงถึงร้อยละ 4.8 ส่วนหนึ่งได้รับแรงสนับสนุนจากการลงทุนรัฐวิสาหกิจที่ขยายตัวสูงถึงร้อยละ 11.6
ตารางที่ 1 การลงทุนของรัฐวิสาหกิจภาพรวม
อัตราการขยายตัว ปี 2558 ปี 2559 ปี 2560 ไตรมาสที่
1/2561
การลงทุนรัฐวิสาหกิจ (% YoY) 16.4% 11.7% 9.0% 11.6%
ที่มา : สํานักงานคณะกรรมการพัฒนาการเศรษฐกิจและสังคมแห่งชาติ (สศช.)
นายประภาศ คงเอียด ผู้อํานวยการ สคร. กล่าวเพิ่มเติมว่า กรอบการลงทุนของรัฐวิสาหกิจในปี 2561 ที่ สคร. กํากับดูแลสูงถึง 481,133 ล้านบาท ปรับเพิ่มขึ้นถึงร้อยละ 40 จากปี 2560 ทั้งนี้ จากเครื่องชี้การลงทุนของรัฐวิสาหกิจ 45 แห่ง ที่ สคร. กํากับดูแลมีการเบิกจ่ายงบลงทุนสะสมถึง ณ เดือนมิถุนายนจํานวน 261,571 ล้านบาท สูงกว่าแผนเบิกจ่ายสะสมถึงร้อยละ 57 โดยการลงทุนรัฐวิสาหกิจดังกล่าวในช่วงครึ่งแรกของปี 2561 (มกราคม – มิถุนายน 2561) ขยายตัวสูงถึงร้อยละ 76 เมื่อเปรียบเทียบกับครึ่งปีแรกของปี 2560 ซึ่งคาดว่าการลงทุนของรัฐวิสาหกิจจะช่วยผลักดันการเติบโตของเศรษฐกิจไทยในปี 2561 ให้ขยายตัวได้อย่างต่อเนื่องและยกระดับขีดความสามารถในการแข่งขันของประเทศในระยะยาว
ตารางที่ 2 การลงทุนของรัฐวิสาหกิจ 45 แห่ง ที่ สคร. กํากับดูแล
อัตราการขยายตัว ไตรมาสที่
1/2561 ไตรมาสที่
2/2561 6 เดือน
ของปี 2561
การเบิกจ่ายงบลงทุนของรัฐวิสาหกิจ (% YoY) 105% 62% 76%
ที่มา : สํานักงานคณะกรรมการนโยบายรัฐวิสาหกิจ (สคร.)
โดยการเติบโตของการลงทุนของรัฐวิสาหกิจข้างต้นเป็นผลมาจากการเร่งลงทุนของรัฐวิสาหกิจที่มีโครงการลงทุนขนาดใหญ่ อาทิเช่น โครงการก่อสร้างรถไฟทางคู่ ช่วงชุมทางถนนจิระ - ขอนแก่น ของการรถไฟแห่งประเทศไทย โครงการถไฟฟ้าสายสีส้ม ช่วงศูนย์วัฒนธรรม-มีนบุรี และโครงการรถไฟฟ้าสายสีเหลือง ช่วงลาดพร้าว – สําโรง ของการรถไฟฟ้าขนส่งมวลชนแห่งประเทศไทย โครงการทดแทนโรงไฟฟ้าพระนครใต้ ระยะที่ 1 และโครงการขยายระบบส่งไฟฟ้า ระยะที่ 12 ของการไฟฟ้าฝ่ายผลิตแห่งประเทศไทย ซึ่งถือเป็นปัจจัยสําคัญในการสนับสนุนให้เศรษฐกิจขยายตัวได้อย่างต่อเนื่อง
นายประภาศ คงเอียด ผู้อํานวยการ สคร. กล่าวสรุปว่า ในการประชุมเร่งรัดการเบิกจ่ายงบลงทุนของรัฐวิสาหกิจ รองนายกรัฐมนตรี (นายสมคิด จาตุศรีพิทักษ์) มอบหมายให้รัฐวิสาหกิจเร่งรัดเบิกจ่ายงบลงทุนในปี 2561 ได้ตามเป้าหมายที่กําหนด เพื่อจะช่วยการเจริญเติบโตของเศรษฐกิจไทยได้อย่างต่อเนื่อง และเพิ่มขีดความสามารถ
ในการแข่งขันของประเทศต่อไป
รัฐบาลไทย-ข่าวทำเนียบรัฐบาล-ประธาน JETRO Bangkok เข้าเยี่ยมคารวะนายวิษณุ เครืองาม รองนายรัฐมนตรี
วันพฤหัสบดีที่ 24 มกราคม 2562
ประธาน JETRO Bangkok เข้าเยี่ยมคารวะนายวิษณุ เครืองาม รองนายรัฐมนตรี
ประธาน JETRO Bangkok เข้าเยี่ยมคารวะนายวิษณุ เครืองาม รองนายรัฐมนตรี
วันนี้ (24 ม.ค. 2562) เวลา 09.30 น. ณ ตึกบัญชาการ 1 ทําเนียบรัฐบาล นายฮิโรกิ มิทสึมะตะ ประธานองค์การส่งเสริมการค้าต่างประเทศของญี่ปุ่น ณ กรุงเทพฯ (JETRO Bangkok) เข้าเยี่ยมคารวะนายวิษณุ เครืองาม รองนายกรัฐมนตรี สรุปสาระสําคัญดังนี้
รองนายกรัฐมนตรีกล่าวต้อนรับ และแสดงความยินดีที่ได้พบ ประธาน JETRO Bangkok อีกครั้ง พร้อมขอบคุณ JETRO ที่มีส่วนช่วยกระชับความสัมพันธ์ทางการค้าและการลงทุนระหว่างไทยและญี่ปุ่น ตลอดจนสนับสนุนการลงทุนของเอกชนญี่ปุ่นในไทย โดยเฉพาะอุตสาหกรรมเป้าหมาย ในเขตพัฒนาพิเศษภาคตะวันออก (EEC)
ทั้งนี้ รองนายกรัฐมนตรียังได้กล่าวขอบคุณ JETRO ที่รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย ซึ่งการสํารวจความเห็นของสมาชิกหอการค้าญี่ปุ่น – กรุงเทพฯ และรายงานให้รัฐบาลไทยทราบทุก ๆ ครึ่งปี นับเป็นประโยชน์ต่อรัฐบาลไทยในการกําหนดทิศทางของนโยบายเศรษฐกิจให้เหมาะสมกับความต้องการของภาคเอกชน โดยเฉพาะอย่างยิ่งญี่ปุ่นถือเป็นคู่ค้าและผู้ลงทุนที่สําคัญของไทย
ทั้งนี้ รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย มีผลออกมาเป็นที่น่าพอใจ และจะทําให้รัฐบาลสามารถให้ความช่วยเหลือหรือแก้ไขปัญหาต่าง ๆ ได้อย่างทันท่วงทีซึ่งเป็นสิ่งสําคัญในสภาวะเศรษฐกิจของเอเชียและโลกในปัจจุบัน โดยรัฐบาลพร้อมอํานวยความสะดวกภาคเอกชน
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดเยี่ยมชมความก้าวหน้าการดำเนินงานสถาบันวิทยสิริเมธีและโรงเรียนกำเนิดวิทย์ จ.ระยอง
วันจันทร์ที่ 25 กุมภาพันธ์ 2562
นายกรัฐมนตรีมีกําหนดเยี่ยมชมความก้าวหน้าการดําเนินงานสถาบันวิทยสิริเมธีและโรงเรียนกําเนิดวิทย์ จ.ระยอง
นายกรัฐมนตรีมีกําหนดเยี่ยมชมความก้าวหน้าการดําเนินงานสถาบันวิทยสิริเมธีและโรงเรียนกําเนิดวิทย์ จ.ระยอง
พลเอก ประยุทธ์ จันทร์โอชา นายกรัฐมนตรีมีกําหนดเดินทางไปตรวจราชการพื้นที่วังจันทร์วัลเล่ย์ ตําบลป่ายุบใน อําเภอวังจันทร์ จังหวัดระยอง เพื่อติดตามความก้าวหน้าการดําเนินงานสถาบันวิทยสิริเมธีและโรงเรียนกําเนิดวิทย์ ในวันพุธที่ 27 กุมภาพันธ์ 2562 นี้ ภายหลังที่ได้เคยเดินทางไปเยี่ยมชมสถาบันการศึกษาดังกล่าวแล้วเมื่อวันที่ 20 กรกฎาคม 2558 ที่ผ่านมา ทั้งนี้ สถาบันการศึกษาดังกล่าวเป็นสถาบันการศึกษาที่กลุ่ม บริษัท ปตท. จํากัด (มหาชน) จัดตั้งขึ้นเพื่อผลิตบุคลากรชั้นนําด้านวิทยาศาสตร์และเทคโนโลยีของประเทศ เพื่อส่งเสริมให้ประเทศไทยเกิดการพัฒนาอย่างก้าวกระโดดและยั่งยืน ปัจจุบันพื้นที่วังจันทร์วัลเล่ย์ถูกบรรจุอยู่ในแผนพัฒนาเมืองนวัตกรรมของรัฐบาลในฐานะ“เขตนวัตกรรมระเบียงเศรษฐกิจพิเศษภาคตะวันออก” หรือ EECi ด้วย โดยมีกําหนดการ ดังนี้
วันพุธที่ 27 กุมภาพันธ์ 2562 เวลาประมาณ ช่วงเช้า พลเอก ประยุทธ์ จันทร์โอชา นายกรัฐมนตรี และคณะ เยี่ยมชมพื้นที่โครงการพัฒนาพื้นที่วังจันทร์วัลเล่ย์ เพื่อเขตนวัตกรรมระเบียงเศรษฐกิจภาคตะวันออก ณ ตําบลป่ายุบใน อําเภอวังจันทร์ จังหวัดระยอง และเดินทางต่อไปยังอาคารเรียนรวมสถาบันวิทยสิริเมธี ฟังบรรยายสรุปภาพรวมพื้นที่วังจันทร์วัลเล่ย์ รวมทั้งรับฟังรายงานความก้าวหน้าผลการดําเนินงานของสถาบันวิทยสิริเมธีและโรงเรียนกําเนิดวิทย์ โอกาสนี้ นายกรัฐมนตรียังได้แวะชมสํานักวิชาวิทยาศาสตร์เทคโนโลยีสารสนเทศ (IST) สํานักวิชาวิทยาศาสตร์และวิศวกรรมชีวโมเลกุล (BSE) และสํานักวิชาวิทยาการพลังงาน (ESE) ในช่วงบ่าย นายกรัฐมนตรีและคณะจะออกเดินทางต่อไปยังสถาบันปลูกป่าวังจันทร์และร่วมปลูกป่าตามนโยบายรัฐบาล ในการรณรงค์การรักษาทรัพยากรธรรมชาติควบคู่กับการพัฒนาในท้องถิ่น และยังเป็นขวัญกําลังใจและแนวทางในการปฏิบัติให้แก่บุคลากรและเจ้าหน้าที่ที่เกี่ยวข้องด้วย
สําหรับการตรวจราชการของนายกรัฐมนตรีและคณะครั้งนี้ นอกจากจะเป็นการเยี่ยมชมการดําเนินงานของสถาบันวิทยสิริเมธีและโรงเรียนกําเนิดวิทย์ ซึ่งผลการดําเนินงานของสถาบันการศึกษาทั้ง 2 แห่ง เป็นที่ยอมรับทั้งในระดับประเทศและนานาชาติแล้ว นายกรัฐมนตรียังจะติดตามความก้าวหน้าการดําเนินงานเขตนวัตกรรมระเบียงเศรษฐกิจพิเศษภาคตะวันออกหรือ EECi ในการสร้างนวัตกรรมเพื่อขับเคลื่อนประเทศไทยตามนโยบาย Thailand 4.0 ด้วย
___________________________
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีพอใจความเชื่อมั่นด้านเศรษฐกิจของประชาชนดีขึ้น พร้อมย้ำรัฐบาลไม่ทอดทิ้งผู้มีรายได้น้อย
วันอาทิตย์ที่ 12 สิงหาคม 2561
นายกรัฐมนตรีพอใจความเชื่อมั่นด้านเศรษฐกิจของประชาชนดีขึ้น พร้อมย้ํารัฐบาลไม่ทอดทิ้งผู้มีรายได้น้อย
นายกรัฐมนตรีพอใจความเชื่อมั่นด้านเศรษฐกิจของประชาชนดีขึ้น พร้อมย้ํารัฐบาลไม่ทอดทิ้งผู้มีรายได้น้อย
(วันนี้ 12 สิงหาคม 2561) พลเอก ประยุทธ์ จันทร์โอชา นายกรัฐมนตรี พอใจผลประเมินดัชนีความเชื่อมั่นของผู้บริโภคในเดือน ก.ค. 61 ของมหาวิทยาลัยหอการค้าไทย ที่รายงานว่า อยู่ที่ระดับ 82.2 ซึ่งถือว่าปรับตัวดีขึ้นต่อเนื่องและเป็นระดับสูงที่สุดในรอบ 62 เดือน นับตั้งแต่เดือน มิ.ย. 56 โดยทุกรายการปรับตัวดีขึ้นแทบทั้งสิ้น เนื่องจากประชาชนเห็นว่าการส่งออกและการท่องเที่ยวขยายตัวดีจะช่วยกระตุ้นเศรษฐกิจโดยรวมให้ดีขึ้น ส่วนราคาพืชผลทางการเกษตรหลายรายการเริ่มดีขึ้น และกําลังซื้อของประชาชนในหลายจังหวัดก็ปรับตัวดีขึ้นเช่นกัน เช่นเดียวกับรายงานดัชนีภาวะเศรษฐกิจและการครองชีพของครัวเรือนไทยเดือน ก.ค.61 ของศูนย์วิจัยกสิกรไทย ที่ระบุว่า ปรับตัวดีขึ้นเป็นครั้งแรกในรอบ 6 เดือน จากระดับ 44.7 ในเดือน มิ.ย. มาอยู่ที่ 45.1 เนื่องจากครัวเรือนมีมุมมองต่อเรื่องรายได้และการมีงานทําดีขึ้น ขณะที่ภาคเกษตรกรรมเริ่มเข้าสู่ฤดูเพาะปลูกและเก็บเกี่ยวทําให้มีผลผลิตออกสู่ตลาด ช่วยหนุนให้เกษตรกรมีรายได้ ส่วนตัวเลขการจ้างงานของประเทศ เพิ่มขึ้นจาก ช่วงเดียวกันของ ปีก่อน 651,970 อัตรา และเพิ่มขึ้นจากเดือนก่อนหน้า 260,500 อัตรา
อย่างไรก็ตาม นายกรัฐมนตรีเน้นย้ําว่ารัฐบาลจะพยายามแก้ไขปัญหารายได้ของประชาชนไม่เพียงต่อค่าครองชีพในปัจจุบันโดยเฉพาะกลุ่มผู้มีรายได้น้อย ซึ่งที่ผ่านมาภาครัฐมีมาตรการช่วยเหลือหลายอย่างเพื่อเพิ่มรายได้และลดภาระค่าใช้จ่าย เช่น โครงการบัตรสวัสดิการแห่งรัฐ นาโนไฟแนนซ์ พักชําระหนี้เกษตรกร ลดดอกเบี้ยเงินกู้ให้เกษตรกร โครงการแฟรนไชส์สร้างอาชีพ เป็นต้น
สําหรับข้อกังวลว่าเศรษฐกิจไทยอาจได้รับผลกระทบจากสงครามการค้าระหว่างประเทศนั้น ยืนยันว่า ขณะนี้ยังไม่มีสัญญาณผลกระทบใด ๆ แต่หน่วยงานที่เกี่ยวข้องก็ไม่ประมาท โดยได้ติดตามสถานการณ์อย่างใกล้ชิด
นอกจากนี้ นายกรัฐมนตรียังแสดงความยินดีที่ประเทศไทยมีอันดับความสามารถด้านโลจิสติกส์ในปี 2561 ดีขึ้น จากการประกาศของธนาคารโลก โดยอยู่ในอันดับที่ 32 จากเดิมเมื่อปี 2559 อยู่ที่อันดับ 45 ซึ่งนับว่าดีขึ้นถึง 13 อันดับ เนื่องจากที่ผ่านมารัฐบาลได้ขับเคลื่อนแผนงานด้านคมนาคมขนส่งของประเทศจนเห็นเป็นรูปธรรม โดยเฉพาะการลงทุนโครงสร้างพื้นฐานทั้งรถไฟทางคู่ รถไฟความเร็วสูง ท่าเรือ และสนามบิน
......
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน สานฝันเยาวชนไทย จับมือ IM Japan ขยายฝึกงานญี่ปุ่นจาก 3 เป็น 5 ปี
วันอังคารที่ 19 ธันวาคม 2560
ก.แรงงาน สานฝันเยาวชนไทย จับมือ IM Japan ขยายฝึกงานญี่ปุ่นจาก 3 เป็น 5 ปี
ปลัดแรงงาน จับมือ ประธานผู้บริหาร IM Japan ลงนามบันทึกความเข้าใจว่าด้วยโครงการจัดส่งผู้ฝึกปฏิบัติงานเทคนิคไทยไปฝึกงานในประเทศญี่ปุ่น ขยายเวลาฝึกงานจากเดิม 3 เป็น 5 ปี มีเยาวชนไทยกว่า 4,000 คนเข้าไปฝึกงานแล้ว เรียนรู้ภาษา วัฒนธรรม
ปลัดแรงงาน จับมือ ประธานผู้บริหาร IM Japan ลงนามบันทึกความเข้าใจว่าด้วยโครงการจัดส่งผู้ฝึกปฏิบัติงานเทคนิคไทยไปฝึกงานในประเทศญี่ปุ่น ขยายเวลาฝึกงานจากเดิม 3 เป็น 5 ปี มีเยาวชนไทยกว่า 4,000 คนเข้าไปฝึกงานแล้ว เรียนรู้ภาษา วัฒนธรรม ระเบียบวินัยในการทํางานของญี่ปุ่นนําทักษะประสบการณ์ต่อยอดประกอบอาชีพ
นายจรินทร์ จักกะพาก ปลัดกระทรวงแรงงาน ให้การต้อนรับ นายเคียวอิ ยานากิซาวา ประธานผู้บริหาร IM Japan ในโอกาสร่วมพิธีลงนามบันทึกความเข้าใจว่าด้วยโครงการจัดส่งผู้ฝึกปฏิบัติงานเทคนิคไทยไปฝึกงานในประเทศญี่ปุ่น (IM Japan) ระหว่างกระทรวงแรงงานกับองค์กรพัฒนาแรงงานระดับนานาชาติ ประเทศญี่ปุ่น ณ ห้องประชุมเทียน อัชกุล ชั้น 10 กรมการจัดหางาน โดยกล่าวว่า การลงนามในวันนี้ ถือเป็นครั้งที่ 6 นับตั้งแต่เริ่มมีการลงนามครั้งแรกเมื่อปี 2542 ซึ่งเป็นความร่วมมือระหว่างไทยกับประเทศญี่ปุ่นตามโครงการ IM Japan ที่ได้ส่งเยาวชนไทยที่เรียนจบเทคนิคไปฝึกงานเพื่อแสวงหาโอกาส เพิ่มทักษะของตนเอง และนําความรู้ที่ได้กลับมาต่อยอดในการประกอบอาชีพ นอกจากนี้ เยาวชนแต่ละคนยังได้รับค่าตอบแทนซึ่งเป็นรายได้เดือนละประมาณ 30,000 บาท รวมทั้งการได้เรียนรู้ภาษาญี่ปุ่น ขนบธรรมเนียม ประเพณี และระเบียบวินัยในการทํางานแบบญี่ปุ่น เป็นการสร้างโอกาสให้กับเยาวชนไทยที่ได้นําความรู้ ทักษะ ประสบการณ์จากการฝึกงานที่ประเทศญี่ปุ่นกลับมาต่อยอดในการประกอบอาชีพเพื่อเลี้ยงตนเองและครอบครัวอีกด้วย
ปลัดกระทรวงแรงงาน กล่าวต่อว่า การลงนามในครั้งนี้ IM Japan รัฐบาลญี่ปุ่นมีการปรับปรุงระเบียบที่เกี่ยวข้องกับผู้ฝึกงานด้านเทคนิคชาวต่างชาติใหม่ โดยได้ขยายเวลาการฝึกงานจาก 3 เป็น 5 ปี เพื่อให้สอดคล้องกับกฎระเบียบที่มีการเปลี่ยนแปลงใหม่ ซึ่งปัจจุบันโครงการจัดส่งผู้ฝึกปฏิบัติงานเทคนิคไทยไปฝึกงานในประเทศญี่ปุ่นนั้น มีแรงงานไทยที่เคยเข้าไปเป็นผู้ฝึกงานทางเทคนิคในประเทศญี่ปุ่นแล้วกว่า 4,000 คน ซึ่งถือเป็นผู้โชคดี ที่ได้มีโอกาสเข้าไปสัมผัสโลกของการทํางานแบบญี่ปุ่น และได้รับการถ่ายทอดเทคโนโลยีการผลิตจากสถานประกอบการของประเทศอุตสาหกรรมชั้นนําอย่างญี่ปุ่นอีกด้วย
----------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร – ภาพ/
19 ธันวาคม 2560
รัฐบาลไทย-ข่าวทำเนียบรัฐบาล-การประชุมเพื่อระดมความคิดเห็นและเผยแพร่ผลการศึกษาแนวทางการจัดทำตัวชี้วัดผลิตภัณฑ์มวลรวมสีเขียว Green GDP ภาคอุตสาหกรรมและ Green GPP ของจังหวัดชลบุรี ครั้งที่ 2
วันพฤหัสบดีที่ 26 กรกฎาคม 2561
การประชุมเพื่อระดมความคิดเห็นและเผยแพร่ผลการศึกษาแนวทางการจัดทําตัวชี้วัดผลิตภัณฑ์มวลรวมสีเขียว Green GDP ภาคอุตสาหกรรมและ Green GPP ของจังหวัดชลบุรี ครั้งที่ 2
นายศิริรุจ จุลกะรัตน์ ผู้อํานวยการสํานักงานเศรษฐกิจอุตสาหกรรมรักษาราชการเเทน รองปลัดกระทรวงอุตสาหกรรม หัวหน้ากลุ่มภารกิจด้านเศรษฐกิจอุตสาหกรรม เป็นประธานเปิดการประชุมเพื่อระดมความคิดเห็นและเผยแพร่ผลการศึกษาแนวทางการจัดทําตัวชี้วัดผลิตภัณฑ์มวลรวมสีเขียว
เมื่อวันที่ 20 กรกฎาคม 2561 นายศิริรุจ จุลกะรัตน์ ผู้อํานวยการสํานักงานเศรษฐกิจอุตสาหกรรมรักษาราชการเเทน รองปลัดกระทรวงอุตสาหกรรม หัวหน้ากลุ่มภารกิจด้านเศรษฐกิจอุตสาหกรรม เป็นประธานเปิดการประชุมเพื่อระดมความคิดเห็นและเผยแพร่ผลการศึกษาแนวทางการจัดทําตัวชี้วัดผลิตภัณฑ์มวลรวมสีเขียว Green GDP ภาคอุตสาหกรรมและ Green GPP ของจังหวัดชลบุรี ณ ห้องสะเม็ด โรงแรมเคป ราชา ศรีราชา จ.ชลบุรี ซึ่งเป็นความร่วมมือระหว่างกระทรวงอุตสาหกรรมและศูนย์ความเป็นเลิศทางด้านการจัดการพลังงานและเศรษฐนิเวศ สถาบันวิจัยวิทยาศาสตร์และเทคโนโลยี มหาวิทยาลัยเชียงใหม่ ทําการศึกษาและสร้างแบบจําลองสําหรับการประมวลข้อมูลที่เกี่ยวข้องในการจัดทําตัวชี้วัดผลิตภัณฑ์มวลรวมสีเขียว ในภาคอุตสาหกรรม โดยมีวัตถุประสงค์เพื่อแลกเปลี่ยนแนวคิด ข้อมูลด้านวิชาการ และวิพากษ์ผลการศึกษา การรวบรวมข้อมูลบัญชีรายการวัฏจักรชีวิตในกลุ่มอุตสาหกรรมเยื่อกระดาษและกระดาษและในพื้นที่อุตสาหกรรมจังหวัดชลบุรี และการสร้างแบบจําลองสําหรับการประเมินต้นทุนการใช้ทรัพยากรธรรมชาติและมูลค่าการเปลี่ยนแปลงระบบนิเวศน์สําหรับการประเมิน Green GDP ภาคอุตสาหกรรม เพื่อใช้ประโยชน์ในการกําหนดนโยบายการพัฒนาอุตสาหกรรมในพื้นที่ระเบียงเขตเศรษฐกิจพิเศษภาคตะวันออกต่อไป โดยมีผู้เข้าร่วมประชุมประกอบด้วยผู้ประกอบการโรงงานอุตสาหกรรมเยื่อและกระดาษ ผู้ประกอบการโรงงานอุตสาหกรรมในจังหวัดชลบุรี นักวิชาการ และเจ้าหน้าที่ที่เกี่ยวข้อง จํานวน 60 คน
รัฐบาลไทย-ข่าวทำเนียบรัฐบาล-แนวทางการปฏิบัติสำหรับรถจักรยานยนต์สาธารณะ เพื่อป้องกันโควิด-19
วันพฤหัสบดีที่ 21 พฤษภาคม 2563
แนวทางการปฏิบัติสําหรับรถจักรยานยนต์สาธารณะ เพื่อป้องกันโควิด-19
มีแนวทางปฏิบัติอย่างไรบ้างนะ
คนขับ
-สวมหน้ากากอนามัยตลอดเวลาเดินทาง
-สวมหมวกกันน็อก สวมถุงมือ และพกเจลล้างมือติดตัวเสมอ
-คนขับที่ป่วย ห้ามขับรถเด็ดขาด
-ปฏิเสธผู้โดยสารที่ไม่สวมหน้ากากอนามัยได้
ผู้โดยสาร
-ผู้โดยสารควรนั่งหันข้างแทนการนั่งคร่อมเบาะ
-พกเจลล้างมือติดตัวเสมอ
-งดคุยโทรศัพท์ขณะโดยสาร
ตัวรถ
-ทําความสะอาดรถทุกครั้งตามจุดสัมผัสหลังจากการให้บริการ
รัฐบาลไทย-ข่าวทำเนียบรัฐบาล-ศบค. มท. สั่งการทุกจังหวัดปฏิบัติตามข้อกำหนด พ.ร.ก.สถานการณ์ฉุกเฉิน และคำสั่ง ศบค.โดยเคร่งครัด
วันเสาร์ที่ 2 พฤษภาคม 2563
ศบค. มท. สั่งการทุกจังหวัดปฏิบัติตามข้อกําหนด พ.ร.ก.สถานการณ์ฉุกเฉิน และคําสั่ง ศบค.โดยเคร่งครัด
ศบค. มท. สั่งการทุกจังหวัดปฏิบัติตามข้อกําหนด พ.ร.ก.สถานการณ์ฉุกเฉิน และคําสั่ง ศบค. โดยเคร่งครัด เป็นมาตรฐานเดียวกัน พร้อมสร้างการรับรู้มาตรการป้องกันโรคกับทุกภาคส่วนที่เกี่ยวข้อง
วันนี้ (2 พ.ค. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรี โดยความเห็นชอบของคณะรัฐมนตรีได้มีข้อกําหนดและคําสั่ง เมื่อวันที่ 1 พฤษภาคม 2563 จํานวน 3 ฉบับ ได้แก่ 1) ข้อกําหนด ออกตามความในมาตรา 9 แห่ง พ.ร.ก.การบริหารราชการในสถานการณ์ฉุกเฉิน พ.ศ. 2548 (ฉบับที่ 5) เพื่อให้การบังคับใช้มาตรการต่าง ๆ ยังคงดํารงอยู่ต่อไป เพื่อยับยั้งการแพร่ระบาดของโรคโควิด-19 ไปสู่พื้นที่อื่นและป้องกันมิให้โรคกลับมาแพร่ระบาดใหม่ในพื้นที่ซึ่งเคยควบคุมได้ 2) ข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 6) โดยผ่อนคลายการบังคับใช้บางมาตรการในการป้องกันและการแพร่ระบาดของโรคโควิด-19 ตามลําดับขั้นตอนการควบคุมโอกาสเสี่ยงของบุคคล สถานที่ และประเภทกิจกรรมที่เกี่ยวข้อง เพื่อลดผลกระทบต่อประชาชนด้านเศรษฐกิจ สังคม และความมั่นคงตามหลักเกณฑ์ขององค์การอนามัยโลกและตามผลการประเมินสถานการณ์ของฝ่ายสาธารณสุข และ 3) คําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ 2/2563 เรื่อง แนวปฏิบัติตามข้อกําหนด ออกตามความในมาตรา 9 แห่ง พ.ร.ก. การบริหารราชการในสถานการณ์ฉุกเฉิน พ. ศ. 2548 ให้หัวหน้าผู้รับผิดชอบในการแก้ไขสถานการณ์ฉุกเฉินและพนักงานเจ้าหน้าที่ดําเนินการให้เป็นไปตามมาตรการควบคุมหลัก และมาตรการเสริมในการป้องกันโรคโดยเคร่งครัด
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัด และประสานกับผู้ว่าราชการกรุงเทพมหานคร รับทราบ ถือปฏิบัติ และออกคําสั่งต่าง ๆ ตามข้อกําหนดฯ และคําสั่งฯ ทั้ง 3 ฉบับ โดยเคร่งครัด และให้สร้างการรับรู้มาตรการป้องกันโรคตามที่ทางราชการกําหนดแก่ผู้ประกอบการ พนักงาน ผู้ให้บริการ ผู้รับบริการ ประชาชน และเจ้าหน้าที่ของรัฐที่เกี่ยวข้องทุกระดับ เพื่อป้องกันการแพร่ระบาดของโรคโควิด-19 ตามคําสั่ง ศบค. ที่ 2/2563 เรื่อง แนวปฏิบัติตามข้อกําหนด ออกตามความในมาตรา 9 แห่ง พ.ร.ก. การบริหารราชการในสถานการณ์ฉุกเฉิน พ.ศ. 2548
ทั้งนี้ ในกรณีหากผู้ว่าราชการจังหวัดพิจารณาและมีความเห็นจะดําเนินการอื่นใด ตามข้อกําหนด ออกตามความในมาตรา 9 แห่ง พ.ร.ก. การบริหารราชการในสถานการณ์ฉุกเฉิน พ.ศ. 2548 (ฉบับที่ 5) ข้อ 2 (7) ให้รายงาน ศบค.มท. ก่อนดําเนินการ เพื่อรายงาน ศบค. พิจารณา ตลอดจนเป็นการสร้างการรับรู้แก่ประชาชนและเป็นแนวทางปฏิบัติที่เป็นมาตรฐานเดียวกัน และให้จังหวัดประมวลผลการปฏิบัติงานในพื้นที่ พร้อมทั้งปัญหาอุปสรรค ข้อจํากัด และความต้องการรับการสนับสนุน และรายงานให้ ศบค.มท. ทราบด้วย
รัฐบาลไทย-ข่าวทำเนียบรัฐบาล-เอกอัครราชทูตไอร์แลนด์ประจำประเทศไทยเข้าเยี่ยมคารวะนายกรัฐมนตรีในโอกาสพ้นจากหน้าที่
วันอังคารที่ 17 กรกฎาคม 2561
เอกอัครราชทูตไอร์แลนด์ประจําประเทศไทยเข้าเยี่ยมคารวะนายกรัฐมนตรีในโอกาสพ้นจากหน้าที่
เอกอัครราชทูตไอร์แลนด์ประจําประเทศไทยเข้าเยี่ยมคารวะนายกรัฐมนตรีในโอกาสพ้นจากหน้าที่
วันนี้ (17 ก.ค. 2561) เวลา 15.00 น. นายเบร็นดัน รอเจอรส์ (H.E. Mr. Brendan Rogers) เอกอัครราชทูตไอร์แลนด์ประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญดังนี้
นายกรัฐมนตรีและเอกอัครราชทูตไอร์แลนด์ ประจําประเทศไทย มีความยินดีที่ทั้งสองฝ่ายมีความสัมพันธ์ที่ราบรื่น และมีความร่วมมือระหว่างกันทั้งด้านเศรษฐกิจ การศึกษา วิทยาศาสตร์และเทคโนโลยี และนวัตกรรม โอกาสนี้ นายกรัฐมนตรียังชื่นชมบทบาทของเอกอัครราชทูตไอร์แลนด์ ประจําประเทศไทย ที่ร่วมมือกับหน่วยงานไทยในการส่งเสริมความสัมพันธ์และความร่วมมือระหว่างกันตลอดช่วงเวลาดํารงตําแหน่งในประเทศไทย หวังว่าเมื่อเดินทางกลับไปประเทศแล้ว จะช่วยส่งเสริมความสัมพันธ์ที่ดีระหว่างไทยและไอร์แลนด์ต่อไปในทุกมิติ
นายกรัฐมนตรีชื่นชมไอร์แลนด์ที่มีมาตรฐานการศึกษาที่ได้รับการยอมรับว่าเป็นหนึ่งในประเทศที่ดีที่สุดในโลก รวมถึงเป็นต้นแบบในการพัฒนาทรัพยากรมนุษย์ วิทยาศาสตร์ เทคโนโลยี และนวัตกรรม จึงขอให้ทั้งสองฝ่ายสนับสนุนความร่วมมือในเรื่องดังกล่าว รวมทั้งส่งเสริมให้เกิดการแลกเปลี่ยนองค์ความรู้ในสาขาที่ไอร์แลนด์มีศักยภาพและสอดคล้องกับความต้องการของไทย อาทิ วิทยาศาสตร์ เทคโนโลยีและนวัตกรรม ดิจิทัล อุตสาหกรรมอาหาร การเกษตร และการทําปศุสัตว์ ซึ่งทางเอกอัครราชทูตไอร์แลนด์ฯ ยินดีสนับสนุนให้เกิดการแลกเปลี่ยนความร่วมมือด้านการศึกษา การพัฒนาทรัพยากรมนุษย์ วิทยาศาสตร์ เทคโนโลยี และนวัตกรรม ระหว่างกัน
สําหรับความร่วมมือทางเศรษฐกิจ ทั้งสองฝ่ายประสงค์ให้ขยายการค้าและการลงทุนระหว่างกันเพิ่มมากขึ้น โอกาสนี้ นายกรัฐมนตรีชื่นชมนโยบาย Ireland’s Global Footprint 2025 ซึ่งมีวัตถุประสงค์เพื่อส่งเสริมการขยายการลงทุนของไอร์แลนด์ในต่างประเทศ ซึ่งสอดคล้องกับนโยบาย Thailand 4.0 ของไทย จึงหวังว่าภาครัฐและนักธุรกิจไอร์แลนด์ จะศึกษาถึงโอกาสการลงทุนใน EEC โดยเฉพาะอุตสาหกรรมเป้าหมาย เอกอัครราชทูตไอร์แลนด์ประจําประเทศไทย กล่าวชื่นชมนโยบาย Thailand 4.0 ของไทยว่า จะมีส่วนช่วยส่งเสริมให้เกิดการพัฒนาเศรษฐกิจไทยและยินดีสนับสนุนให้นักลงทุนไอร์แลนด์มาลงทุนในไทยมากขึ้น
ในตอนท้าย ทั้งสองฝ่ายหารือกันถึงความร่วมมือในกรอบต่าง ๆ โดยไทยและไอร์แลนด์ต่างยินดีส่งเสริมบทบาทของกันและกัน และเชื่อมโยงส่งเสริมความร่วมมือระหว่างไทย อาเซียน ไอร์แลนด์ และสหภาพยุโรปให้มีความร่วมมือมากยิ่งขึ้น
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมชมและให้กำลังใจผู้ประกอบการ OTOP SMEs  ภาคตะวันออกเฉียงเหนือ ผู้นำสินค้าอุปโภคบริโภคที่มีคุณภาพได้มาตรฐานมาจำหน่าย
วันจันทร์ที่ 20 กรกฎาคม 2563
ปลัดกอบชัยฯ เยี่ยมชมและให้กําลังใจผู้ประกอบการ OTOP SMEs  ภาคตะวันออกเฉียงเหนือ ผู้นําสินค้าอุปโภคบริโภคที่มีคุณภาพได้มาตรฐานมาจําหน่าย
นายกอบชัย สังสิทธิสวัสดิ์ ปลัดกระทรวงอุตสาหกรรม  เยี่ยมชมและให้กําลังใจผู้ประกอบการ OTOP SMEs  ภาคตะวันออกเฉียงเหนือ ผู้นําสินค้าอุปโภคบริโภคที่มีคุณภาพได้มาตรฐานมาจําหน่าย  บริเวณ ชั้น 1 อาคารสโมสรกระทรวงอุตสาหกรรม (อาคารนารายณ์)
วันนี้ (20 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายวันชัย พนมชัย เลขาธิการสํานักงานมาตรฐานอุตสาหกรรม ให้เกียรติเยี่ยมชมและให้กําลังใจผู้ประกอบการ OTOP SMEs จากคณะกรรมการส่งเสริมการดําเนินงานพัฒนาประสิทธิภาพองค์กร กลุ่มที่ 4 ภาคตะวันออกเฉียงเหนือนําสินค้าอุปโภคบริโภคที่มีคุณภาพได้มาตรฐานมาจําหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด-19" ในระหว่างวันที่ 20 - 24 กรกฎาคม 2563 โดยมีสินค้า อาทิ ข้าวอินทรีย์ เครื่องดื่มสมุนไพรปลาร้าบอง แหนมปลาส้ม กระเป๋าหนังวัว เสื้อผ้าสําเร็จรูป ผ้าไหม ผ้าฝ้าย ผ้าคราม ผ้าหมี่ขิด ฯลฯ บริเวณ ชั้น 1 อาคารสโมสรกระทรวงอุตสาหกรรม (อาคารนารายณ์)
รัฐบาลไทย-ข่าวทำเนียบรัฐบาล-ยธ.พิจารณาแนวทางการช่วยเหลือผู้ต้องขังที่เข้าเกณฑ์ตาม พ.ร.บ.ยาเสพติดให้โทษฉบับใหม่
วันพฤหัสบดีที่ 9 มีนาคม 2560
ยธ.พิจารณาแนวทางการช่วยเหลือผู้ต้องขังที่เข้าเกณฑ์ตาม พ.ร.บ.ยาเสพติดให้โทษฉบับใหม่
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะกรรมการเพื่อดําเนินการตามพระราชบัญญัติยาเสพติดให้โทษ (ฉบับที่ ๖)  พ.ศ.๒๕๖๐ ครั้งที่ ๒/๒๕๖๐
เมื่อวันพฤหัสบดีที่ ๙ มีนาคม ๒๕๖๐ เวลา ๑๕.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะกรรมการเพื่อดําเนินการตามพระราชบัญญัติยาเสพติดให้โทษ
(ฉบับที่ ๖) พ.ศ.๒๕๖๐ ครั้งที่ ๒/๒๕๖๐
เพื่อพิจารณาแนวทางการช่วยเหลือผู้ต้องขังที่เข้าเกณฑ์ตาม พ.ร.บ.ยาเสพติดให้โทษ
(ฉบับที่ ๖) พ.ศ.๒๕๖๐ มาตรา ๖๕ วรรคหนึ่ง
รวมทั้งแนวทางการติดตามผู้ที่ได้รับการปล่อยตัวจากเรือนจํา
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-วราวุธ! เปิดเวทีเสวนา เติมน้ำใต้ดินครั้งที่ 2
วันศุกร์ที่ 7 กุมภาพันธ์ 2563
วราวุธ! เปิดเวทีเสวนา เติมน้ําใต้ดินครั้งที่ 2
กระทรวงทรัพยากรธรรมชาติและสิ่งแวดล้อม เปิดเวทีเสวนาการเติมน้ําใต้ดินของประเทศไทยครั้งที่สองพร้อมส่งมอบเกณฑ์และแนวทางการเติมน้ําใต้ดินของประเทศไทยให้กับหน่วยงานที่เกี่ยวข้องเพื่อเป็นแนวทางในการปฏิบัติงานเติมน้ําใต้ดินในประเทศไทย
วราวุธ! เปิดเวทีเสวนา เติมน้ําใต้ดินครั้งที่ 2
กระทรวงทรัพยากรธรรมชาติและสิ่งแวดล้อม เปิดเวทีเสวนาการเติมน้ําใต้ดินของประเทศไทยครั้งที่สองพร้อมส่งมอบเกณฑ์และแนวทางการเติมน้ําใต้ดินของประเทศไทยให้กับหน่วยงานที่เกี่ยวข้องเพื่อเป็นแนวทางในการปฏิบัติงานเติมน้ําใต้ดินในประเทศไทย
วันนี้ (7 กุมภาพันธ์ 63) ณห้อง แกรนด์บอลรูม โรงแรมมิราเคิลเวลา 09.00 น นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุมเสวนา การเติมน้ําใต้ดินของประเทศไทย ครั้งที่ 2 พร้อมมอบเกณฑ์และแนวทางการเติมน้ําใต้ดินของประเทศไทยให้กับ กระทรวงมหาดไทย กระทรวงเกษตรและสหกรณ์ กระทรวงกลาโหม กองทัพบก กองทัพไทย สํานักงานทรัพยากรน้ําแห่งชาติ สถาบันการศึกษา จังหวัด และองค์กรปกครองส่วนท้องถิ่นทั่วประเทศ เพื่อเป็นแนวทางในการปฏิบัติงานเติมน้ําใต้ดินในประเทศไทย โดยการประชุมเสวนาดังกล่าว มีผู้เข้าร่วมกว่า 1,000 คนเพื่อรับทราบนโยบาย แนวทางมาตรฐานการเติมน้ําใต้ดินของประเทศไทย รวมทั้งร่วมเสวนาการขับเคลื่อนแนวทางมาตรฐานการเติมน้ําใต้ดินของประเทศไทยไปสู่การปฏิบัติ เพื่อสื่อสารและส่งเสริมให้มีการนําองค์ความรู้เรื่องการเติมน้ําใต้ดินที่ถูกต้องตามหลักวิชาการ มีมาตรฐาน ป้องกันไม่ให้น้ําบาดาลเกิดการปนเปื้อนและส่งผลกระทบต่อสิ่งแวดล้อมในอนาคต ไปบอกกล่าวและเผยแพร่กลุ่มเป้าหมายอื่นได้รับทราบต่อไป
รัฐบาลไทย-ข่าวทำเนียบรัฐบาล-ครม. นอกสถานที่ จ.เลย - เพชรบูรณ์
วันจันทร์ที่ 17 กันยายน 2561
ครม. นอกสถานที่ จ.เลย - เพชรบูรณ์
นายกรัฐมนตรีเตรียมนําคณะรัฐมนตรีลงพื้นที่ตรวจราชการและประชุมคณะรัฐมนตรีนอกสถานที่ ณ จ.เลยและเพชรบูรณ์ ระหว่างวันที่ 17 – 18 ก.ย. นี้
อาทิตย์ที่ 16 ก.ย.61
ครม. นอกสถานที่ จ.เลย - เพชรบูรณ์
ต่อจากนี้ไป ขอเชิญรับฟังไทยคู่ฟ้า ครับ
นายกรัฐมนตรีเตรียมนําคณะรัฐมนตรีลงพื้นที่ตรวจราชการและประชุมคณะรัฐมนตรีนอกสถานที่ ณ จ.เลยและเพชรบูรณ์ ระหว่างวันที่ 17 – 18 ก.ย. นี้ โดยจะร่วมเป็นสักขีพยานในการมอบหนังสือแสดงโครงการป่าชุมชนและหนังสืออนุญาตเข้าทําประโยชน์ในที่ดินให้แก่ชุมชน เยี่ยมชมการจัดการท่องเที่ยวชุมชนและการทําสวนป่าเกษตรเพื่อปลูกไม้มีค่า รวมทั้งเยี่ยมชมแหล่งผลิตและจําหน่ายสินค้าเกษตรปลอดภัย และเป็นประธานเปิดคลินิกหมอครอบครัว ณ รพ.เพชรบูรณ์ ตลอดจนประชุมแลกเปลี่ยนความคิดเห็นกับผู้แทนภาคเอกชน เครือข่ายชุมชน ภาคประชาชน และผู้นําท้องถิ่น เพื่อร่วมกันกําหนดแนวทางการพัฒนาพื้นที่ได้สอดคล้องกับความต้องการของประชาชนต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี